চতুর্দশ দেবতার মন্দির
চতুর্দশ দেবতার মন্দির হলো একটি হিন্দু মন্দির যা ভারতের ত্রিপুরার পুরাতন আগরতলার কাছে অবস্থিত ও এতে ত্রিপুরার গ্রামের কুঁড়েঘরের ছাদ অনুযায়ী নকশা করা ত্রিপুরী গম্বুজ রয়েছে। গম্বুজটি একটি স্তূপের মতো কাঠামো দ্বারা তৈরি করা হয়েছে যা বৌদ্ধ প্রভাবের চিহ্ন প্রকাশ করে। এই মন্দিরটি ১৭৬১ সালে ত্রিপুরার রাজা কৃষ্ণ কিশোর মাণিক্য বাহাদুর দ্বারা চতুর্দশ দেবতা নামে পরিচিত চতুর্দশ দেবতার সম্মানে নির্মিত হয়েছিল ও এই দেবতাদের খার্চী পূজার সময় আনুষ্ঠানিকভাবে পূজা করা হয়। বর্তমানে এর প্রাচীন মন্দিরের পরিকাঠামোকে বাঁচিয়ে রেখে আরেকটা পরিকাঠামো তৈরি করা হয়েছে। এই চতুর্দশ দেবতাদের ত্রিপুরী নাম হল লাম্প্রা, আখাতা, বিখাতা, বুরাসা, থুমনাইরোক, বনিরোক, সাংগ্রোংমা, মওয়াতাইকোটর, টুইমা, সোঙ্গাট্রামা, নকসুমা, মাইলুমা, খুলুমা এবং হাচওয়াকমা।